Утвърдил:

инж. Людмила Ганчева

*Директор на ПГ по хранителни технологии и техника*

Правила и мерки за намаляване рисковете от предаване на COVID- 19 в ПГХТТ за учебната 2020/2021 г.

Настоящите мерки са разработени в изпълнение на “Насоки за работа на системата на училищното образование през 2020/2021 година в условията на COVID-19 “, създадени с участието на представители на Министерството на образованието и науката, Министерството на здравеопазването, социалните партньори, директори на училища, учители, родители, неправителствени организации в съответствие с актуални здравни регулации и са обсъдени и приети на ПС протокол № 13/ 09.09.2020 г.; утвърдени със заповед № РД- 06- 1546/ 09.09.2020 г., изменеие с решение на ПС, протокол № 14/ 14.09.2020 г.; утвърдено със заповед № РД- 06- 1617/14.09.2020 г.

1. **Носене на лични предпазни средства (маски или шлемове).**

Носенето на маска или шлем на територията на ПГХТТ е задължително:

* в общите закрити части на учебната сграда - преддверие, фоайета, стълбища, коридори, санитарни възли, медицински кабинет, учителска стая, библиотека за всички ученици, учители, в т.ч. от външните за институцията лица;
* в класните стаи и другите учебни помещения (бази за учебно-практическо обучение, кабинети, физкултурен салон) – от учителите, които преподават на ученици от повече от една паралелка.

**Носенето на маска или шлем в класната стая от учениците е по желание.**

*Горните правила за носене на маски и шлемове са съгласно действащи здравни правила общо за страната и избраният модел за ограничаване на взаимодействието между паралелките. Същите могат да се променят при промяна на общите правила от министъра на здравеопазването.*

Маските за учениците се осигуряват от децата, респ. техните родители. Училището осигурява маски в случаите, когато учениците нямат такива или не са подходящи за ползване, а за учителите - маски или шлемове.

1. **Дезинфекция на повърхностите и проветряване.**

* В ПГХТТ ще се осъществява ежедневно двукратно (преди началото и след приключване на смяната) влажно почистване и дезинфекция на всички критични точки – подове, бюра, чинове, маси, дръжки на врати, прозорци, ключове за осветление, парапети, уреди, екрани, тоалетни чинии, мивки, кранове и др., а при наличие на потвърден случай на COVID-19 хигиенните и дезинфекционните мероприятия ще се увеличат, като в зависимост от обектите варират от 4 пъти на ден до дезинфекция на всеки час.
* Учебните стаи, лабораториите и работилниците се проветряват по време на всяко междучасие, като се обръща специално внимание на кабинетите, учителската стая, физкултурния салон, лабораториите, работилниците, медицински кабинет , в които повърхностите, мишките, клавиатурите и инструментите се дезинфекцират във всяко междучасие.
* Във всички санитарни помещения и тоалетни в училище ще се следи за изразходването и своевременното осигуряване на течен сапун или дезинфектанти, както и за регулярно изхвърляне на боклука.

1. **Засилена лична хигиена и условия за това: В ПГХТТ ще бъдат предприети следните дейности:**

* Осигуряване на течаща топла вода и сапун във всяко санитарно помещение, както и в тоалетните, за всички ученици и работещи.
* Поставяне на автоматични дозатори за дезинфектант за ръце на входа на училището, в учителската стая и в коридорите.
* Създаване на навици за миене на ръцете с течен сапун и топла вода след посещение на тоалетната, преди хранене, след отдих на открито/физическа култура, при кихане и кашляне, чрез провеждане на ежедневни кратки беседи в часовете.
* Създаване на навици за правилно използване на дезинфектант за ръце, който се нанася върху чисти ръце, чрез провеждане на ежедневни кратки беседи в часовете.
* Елиминиране на вредни навици, свързани с докосване на лицето, носа, устата и очите, чрез провеждане на ежедневни кратки беседи в часовете.

1. **Вътрешноучилищна организация и спазване на правилата във връзка с епидемията.**

* Директорът на ПГХТТ определя лице, отговорно за организация и спазване на правилата във връзка с епидемията.
* Горепосоченото лице уведомява родителите чрез електронни съобщения, посредством електронния дневник и/ или електронната поща и сайта pghtt.net за създадената организация, предприетите мерки и правилата, които следва да се спазват в ПГХТТ- в началото на учебната година; за епидемичната обстановка в училището – веднъж седмично; извънредно- при наличие на болен ученик, учител или служител, или при промяна в някоя от мерките.
* Провеждане на обучение на педагогическите и непедагогическите специалисти в ПГХТТ

( до 2 седмици след началото на учебната година ) от медицинското лице за разпознаване на симптомите на COVID-19, с цел по-бързо определяне на потенциалните заболели.

* Преди началото на учебните часове ще се провежда медицински филтър за наличие на видими грипоподобни симптоми от медицинското лице в ПГХТТ, което ще се подпомага при осъществяване на филтъра от дежурните учители на първи етаж.
* При наличие на ученик, учител или служител с грипоподобни симптоми съответният се изолира в определеното за целта помещение на първи етаж в източен коридор (къс), с обозначителна табела **“Изолиране на лица с грипоподобни симптоми“.**
* Всяка паралелка ще се обучава в определен кабинет в сградата на ПГХТТ, с цел ограничаване на контактите между паралелките. Изключение ще прави провеждането на часовете по физическо възпитание и спорт, провеждането на учебни практики в лаборатории и работилници и провеждането на часовете по информационни технологии.
* Часовете за провеждане на учебни практики в лабораториите и работилниците ще се провеждат в блок часове, като времето между провеждането на блока от часове ще се използва за дезинфекция и проветряване.

**Достъпът и придвижването в сградата на ПГХТТ ще се осъществява по следния ред:**

1. Преди началото и по време на учебните часове - през централния вход на сградата за паралелките, чиито учебни часове се провеждат в източното крило на сградата ( малък коридор ) и през вход ( северен, авариен изход ) за паралелките, чиито часове се провеждат в западното крило на сградата ( голям коридор ), при задължително ползване на маска или предпазен шлем. Дежурните учители ще контролират учениците да дезинфекцират ръцете си.
2. След приключването на 6-ти и 7-ми учебен час напускането на сградата от учениците ще се осъществява през централен вход за паралелките, чиито часове се провеждат в кабинети в източното крило на сградата (малък коридор) и през вход (до работилница № 3) за паралелките, чийто часове се провеждат в кабинети в западното крило на сградата (голям коридор).
3. Пропускателният режим в периода от 1330 часа до 1430 часа през вход (до работилница № 3) ще се осъществява от служители от непедагогическия персонал.

* Дежурните учители по етажи контролират учениците да спазват отстояние от 1,5 м. по време на придвижване по коридорите, чрез спазване на указателните знаци, поставени на подовете. За целта ще бъдат осигурени по двама дежурни учители.
* Служителите, учениците и външните посетители се запознават със здравните изисквания, свързани с превенция на неразпространение на COVID-19 посредством поставени за целта информационни табели в сградата на ПГХТТ.
* Групите за занимания по интереси съгласно наредбата за Приобщаващото образование ще се сформират ( по възможност ) с ученици от една и съща паралелка.
* Библиотеката в ПГХТТ разполага с две помещения. Използването на ресурсите ще се осъществява от не повече от трима ученици едновременно, по възможност от една и съща паралелка.
* Чрез беседи в часа на класа ще се напомня на учениците за значимостта от спазването на правилата и носенето на лична отговорност в условията на епидемията COVID-19.
* При неспазване на утвърдените мерки, на учениците ще бъдат налагани санкции съгласно Правилника за дейността на ПГХТТ, а на учителите и служителите – съгласно Правилника за вътрешния трудов ред.

**5. Протокол за поведение при съмнение или случай на COVID-19 на ученик в училището.**

* **При наличие на един или повече симптоми** при ученик (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.) се изпълнява следната процедура :

1. Ученикът се изолира незабавно в определеното за целта помещение, на първи етаж в източен коридор (къс), с обозначителна табела **“Изолиране на лица с грипоподобни симптоми“**, докато не се прибере у дома.
2. На ученика се поставя маска, съобразена с възрастта му.
3. Незабавно се осъществява връзка с родителите/настойниците и се изисква да вземат ученика, като се съобразяват с необходимите превантивни мерки (носене на маски за лице, използване на личен транспорт при възможност).
4. На родителите/настойниците се припомнят процедурите, които трябва да следват –да се избягва физически контакт и да се консултират със семейния лекар на ученика (първо по телефона) за преценка на здравословното му състояние и последващи действия съобразно конкретната ситуация, вкл. необходимост от провеждане на тест за нов коронавирус.
5. След като ученикът напусне помещението, предназначено за изолиране, се извършва щателна дезинфекция в кратък срок с биоцид с вирусоцидно действие, при спазване на изискванията за дезинфекция.
6. Стриктно се спазват превантивните и ограничителните мерки.
7. Ученикът се допуска отново в присъствено обучение в училище само срещу медицинска бележка от семейния лекар, че е клинично здрав и това е допустимо.

**6. Протокол за поведение в случай на положителен резултат за COVID-19 по метода PCR на ученик.**

1. Родителите информират директора на училището, който трябва незабавно да се свърже със съответната РЗИ и да ѝ предостави списък с учениците и учителите, които са били в контакт с ученика в съответствие с указанията на РЗИ.
2. По предписание на РЗИ затваряне на една или няколко паралелки/клас или на цялото училище.
3. Идентифициране на контактните лица и мерките, които да се предприемат от директора на ПГХТТ в изпълнение на предписанията на РЗИ.
4. Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация, но като правило под 14-дневна карантина се поставят следните лица след извършена оценка на риска и определени като близки контактни:

**!** Ученици от същата паралелка – като родители/настойници се инструктират чрез съобщение в електронния дневник или по телефона за провеждане на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ.

! Учители и служители, осъществили незащитен контакт със заразеното

лице: на разстояние по-малко от 2 м и за повече от 15 минути или без носене

на защитна маска за лице.

! Други ученици, осъществили незащитен контакт със заразеното лице: на

разстояние по-малко от 2 м и за повече от 15 минути или без носене на

защитна маска за лице.

*Незащитеният контакт със заразеното лице трябва да е осъществен в период от два*

*дни преди до 14-дни след появата на оплаквания, а при установен асимптомен носител на COVID-19 – от два дни преди до 14 дни след вземането на проба за изследване по метода PCR.*

5. Всички контактни лица се инструктират, чрез съобщение в електронния дневник или по телефона, за провеждане по време на домашната карантина на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ.

6. При карантиниране на контактно дете членовете на домакинството му се

самонаблюдават за симптоми на COVID-19 в рамките на 14-те дни на карантината на детето и още 14 дни след тази карантина. При поява на симптоми уведомяват РЗИ и личните лекари, независимо дали детето е проявило или не симптоми, с оглед на безсимптомно протекла инфекция при децата и възможно заразяване на възрастни в домакинствата.

7. След отстраняване на заразения ученик и съучениците му се извършва

продължително проветряване, влажно почистване и крайна дезинфекция на всички

повърхности, предмети и помещенията, до които е имал контакт ученикът в последните 48 часа, след което стаята/помещенията може да се използват за учебни занятия.

8. Осигурява се психологическа подкрепа, чрез консултиране с педагогически съветник, класния ръководител и другите учители, като формата й може да варира в зависимост от конкретната ситуация.

**7. Протокол за поведение при съмнение или случай на COVID-19 на учител или служител в училището.**

* **При наличие на един или повече симптоми** при учител или служител (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.) се изпълнява следната процедура :

1. Лицето незабавно се изолира в определеното за целта помещение, на първи етаж в източен коридор (къс), с обозначителна табела **“Изолиране на лица с грипоподобни симптоми“** в сградата на ПГХТТ и му се предоставя маска, която да постави на лицето си, ако връщането у дома не е възможно в същия момент.
2. Избягва се физически контакт с други лица.
3. При възможност използва личен транспорт за придвижване.
4. Осъществява консултация с личния си лекар за преценка на състоянието му и за последващи действия, в т.ч. и за решение дали е нужно да се направи тест.
5. Директорът на училището предоставя на съответната РЗИ списък с контактните на лицето учители и ученици в съответствие с указанията на РЗИ.
6. Информират се родителите на учениците, които са били в контакт с лицето, чрез съобщение в електронния дневник или по телефона.
7. След като лицето напусне помещението, се извършва щателна дезинфекция в кратък срок с биоцид с вирусоцидно действие, при спазване на изискванията за дезинфекция.
8. Стриктно се спазват превантивните и ограничителните мерки.
9. Лицето се допуска отново на работа в училище само срещу медицинска бележка от семейния лекар, че е клинично здраво и това е допустимо.

**8. Протокол за поведение в случай на положителен резултат за COVID-19 по метода PCR на учител или служител**

1. Лицето информира директора на училището, чрез служебния телефон и/или имейл, който незабавно се свързва със съответната РЗИ, която извършва епидемиологично проучване с цел оценка на риска от разпространение на инфекцията в училището и в семейството и в зависимост от това се предприемат най-адекватните мерки за изолацията в конкретния случай.
2. Директорът на училището предоставя на съответната РЗИ списък с учителите, учениците и служителите, които са били в контакт с лицето в съответствие с указанията на РЗИ.
3. Идентифицирането на контактните лица, както и мерките, които следва да се

предприемат в училището, се разпореждат от РЗИ и се предписват на директора на

съответното училище.

1. В зависимост от характеристиките на сградата и броя на контактните лица мерките може да включват затваряне на една или няколко паралелки или на цялото училище.
2. Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация, но като правило под 14-дневна карантина се поставят лица след извършена оценка на риска и определени като високорискови контактни:

! Учители и служители, осъществили незащитен контакт със заразеното

лице: на разстояние по-малко от 2 м и за повече от 15 минути или без носене

на защитна маска за лице.

! Други ученици, осъществили незащитен контакт със заразеното лице на

разстояние по-малко от 2 м и за повече от 15 минути или без носене на

защитна маска за лице.

*Незащитеният контакт със заразеното лице трябва да е осъществен в период от два дни преди до 14-дни след появата на оплаквания, а при установен асимптомен носител на COVID-19 – от два дни преди до 14 дни след вземането на проба за изследване по метода PCR.*

1. Всички контактни лица се инструктират за провеждане на наблюдение по време на домашната карантина за поява на клинични симптоми и признаци за COVID-19 и за навременно уведомяване на личните лекари и на РЗИ.
2. След отстраняване на заразеното лице се извършва продължително проветряване, влажно почистване и крайна дезинфекция на повърхностите в класните стаи, лаборатории и работилници, други помещения и предметите, до които е имало контакт лицето в последните 48 часа, след което класните стаи и другите помещения може да се използват за учебни занятия или други цели.
3. Осигурява се психологическа подкрепа от педагогическия съветник, като формата й може да варира в зависимост от конкретната ситуация.